ΓΡΑΠΤΗ ΕΡΩΤΗΣΗ E-2011/01

υποβολή: Erik Meijer (GUE/NGL) προς το Συμβούλιο

(12 Ιουλίου 2001)

Θέμα: Η Διάσκεψη Κορυφής του Γκέτεμποργκ και η εξάλειψη των αιτίων βίαιων αψιμαχιών με αφορμή τις συναντήσεις των αρχηγών κυβερνήσεων της ΕΕ

1. Μπορεί να επιβεβαιώσει το Συμβούλιο το γεγονός ότι κατά την προετοιμασία της Διάσκεψης Κορυφής της ΕΕ στις 15 και 16 Ιουνίου 2001, στο Γκέτεμποργκ, η αστυνομία δρομολόγησε αρχικά έναν καλό διάλογο με τους διοργανωτές ειρηνικών εκδηλώσεων που είχαν ως στόχο τη δημόσια έκφραση μιας αποκλίνουσας άποψης κατά τη διάρκεια της Διάσκεψης Κορυφής·

2. Μπορεί επίσης το Συμβούλιο να επιβεβαιώσει το γεγονός ότι λίγες μέρες πριν από τη Διάσκεψη Κορυφής, η αστυνομία εγκατέλειψε αιφνίδια την ως άνω μέθοδο της επαφής, του διαλόγου και της αποκλιμάκωσης, παύοντας πλέον από τη στιγμή αυτή να είναι συνομιλητής των διαδηλωτών· Σε τι οφείλεται η στάση αυτή·

3. Σε τι οφείλεται η απρόσμενη σκληρή τήρηση της τάξης από την Πέμπτη 15 Ιουνίου, στα πλαίσια της οποίαςποχρεώθηκαν οι παρόντες σε ένα χώρο διανυκτέρευσης να ξαπλώσουν στο έδαφος, ενώ άλλα άτομα έπεσαν θύματα δαρμών και εκφοβισμού, επιδιώχθηκε η διείσδυση προβοκατόρων μεταξύ των εκδηλωτών, έγιναν προληπτικές συλλήψεις και χρησιμοποιήθηκαν σφαιροβόλα όπλα κατά προσώπων·

4. Συμμερίζεται το Συμβούλιο την άποψη ότιπάρχει ο κίνδυνος οι ομάδες που επιθυμούν να επισύρουν με ειρηνικό τρόπο την προσοχή στις αποκλίνουσες απόψεις τους, όταν κρίνουνπερβολική μία αστυνομική παρέμβαση, να αισθανθούν τέτοια απογοήτευση ώστε να παρασυρθούν από μία μικρή μειονότητα ατόμων οι προθέσεις των οποίων μπορεί να μην είναι ειρηνικές·

5. Με ποιον τρόπο προτίθεται το Συμβούλιο να θέσει τέρμα στην όλο και μεγαλύτερη αντιπαράθεση που φέρνει αντιμέτωπους στην Ευρώπη τους διοικούντες, οι προτεραιότητες των οποίων είναι ο συγκεντρωτισμός, η εξομοίωση, η ελευθεροποίηση, η εξοικονόμηση πόρων και η μεγάλη επίδειξη εξουσίας και την Ευρώπη των πολιτών οι οποίοι αισθάνονται ανησυχία και για τους οποίους η δημοκρατία, η εγγύτητα, η κοινωνική ισότητα, η προστασία του περιβάλλοντος, ο αφοπλισμός, τα κοινωνικά κεκτημένα, και το δικαίωμα στην πολυμορφία είναι πρωταρχικής σημασίας·

6. Είναι διατεθειμένο το Συμβούλιο να προωθήσει έναν εποικοδομητικό διάλογο με τα κράτη μέλη που είναι αρμόδια για την ασφάλεια στις περιπτώσεις αυτές, κατά τρόπον ώστε να μην διεξαχθούν οι επόμενες Διασκέψεις Κορυφής σε ένα κλίμα βίας και να επιλέξουν οι αστυνομικές δυνάμεις μία στρατηγική αποκλιμάκωσης και ανεκτικότητας·

Απάντηση

(27 Νοεμβρίου 2001)

1. Όπως γνωρίζει ο αξιότιμος κ. Βουλευτής, το Συμβούλιο εξέτασε αυτό το θέμα δύο φορές, κατά τις συνόδους του στις 13 Ιουλίου 2001 (Συμβούλιο Δικαιοσύνη και Εσωτερικές Υποθέσεις) και στις 16 Ιουλίου 2001 (Συμβούλιο Γενικές Υποθέσεις).

2. Κατά τις συνόδους αυτές, το Συμβούλιο και οι αντιπρόσωποι των κυβερνήσεων των κρατών μελών:

- αναγνώρισαν ότι η χώραποδοχής είναιπεύθυνη για τη διατήρηση της δημόσιας τάξης κατά τις συνεδριάσεις του Ευρωπαϊκού Συμβουλίου και άλλων αντίστοιχων εκδηλώσεων·

- υπενθύμισαν ότι ένας από τους στόχους της Ευρωπαϊκής Ένωσης είναι η διατήρηση και η ανάπτυξη της Ένωσης ως χώρου ελευθερίας, ασφάλειας και δικαιοσύνης·

- καταδίκασαν τις πράξεις ατόμων που θίγουν τα δημοκρατικά δικαιώματα προκαλώντας, οργανώνοντας και συμμετέχοντας σε βιαιοπραγίες κατά τη διάρκεια δημόσιων εκδηλώσεων·

- υπενθύμισαν την ανάγκη διαλόγου με τις μη κυβερνητικές οργανώσεις, τους κοινωνικούς εταίρους και την κοινωνία των πολιτών.

Βασιζόμενοι στις δυνατότητες που προσφέρουν οι νομικές πράξεις και τα όργανα πουπάρχουν στο πλαίσιο της Ευρωπαϊκής Ένωσης, έκριναν αναγκαίο να επιμείνουν στη σημασία μιας πραγματικής ευρωπαϊκής συνεργασίας στον τομέα της δημόσιας τάξης.

3. Κατά τη σύνοδό του στις 16 Ιουλίου 2001, το Συμβούλιο ανακοίνωσε ότι θα δημοσιεύσει, από κοινού με την Επιτροπή, λεπτομερή επιχειρηματολογία σχετικά με τον ήδη ιδιαίτερα θετικό ρόλο της Ένωσης σ' αυτόν τον τομέα.

Όσον αφορά τις δραστηριότητες της αστυνομίας κατά το Ευρωπαϊκό Συμβούλιο του Γκέτεμποργκ, οι σουηδικές αρχές διεξάγουν έρευνα καθώς και κοινοβουλευτική εξέταση της οποίας ηγείται ο πρώην Πρωθυπουργός κ. Ingvar Carlsson.

4. Το Συμβούλιο πληροφορεί τον αξιότιμο κ. Βουλευτή ότι ολόκληρο το κείμενο των συμπερασμάτων που αναφέρονται στην πρώτη παράγραφο είναι διαθέσιμο στη σελίδα Internet του Συμβουλίου.